Filmul are loc în 1950 în timpul războiului din Coreea. Parte a trupelor trimise de Organizația Națiunilor Unite se află și o brigadă a Turciei. Într-o noapte, unul dintre militarii turci, Süleyman, găsește o fetiță de 5 ani aproape înghețată, ai cărei părinți au fost uciși de nord-coreeni. Acesta își riscă viața ca să o salveze și o duce în baza armatei, în siguranță. Süleyman nu știe cum o cheamă și nu cunoaște limba coreeană, de aceea o numește Ayla (Luna), în amintirea nopții în care a găsit-o: Süleyman spune că fața ei seamănă cu luna. Între ei se formează o legătură puternică, iar Ayla aduce o bucurie ciudată brigăzii turcești aflată în război. Süleyman a avut grijă de Ayla timp de 15 luni, dar apoi militarilor turci li se cere să se întoarcă acasă. El nu vrea s-o părăsească pe Ayla și face tot ce îi stă în puteri s-o ia cu el în Turcia, dar se lovește de legile din Coreea de Sud. După război, Süleyman a vrut s-o adopte pe fata care a rămas orfană, dar este refuzat de guvern pentru că nu este căsătorit. Abia după 60 de ani, Ayla și Süleyman s-au întâlnit din nou în Parcul Ankara.